संसारमा विभिन्न कला, प्रतिभा र क्षमता भएका व्यक्तिहरु हुन्छन् । कसैसँग गाउने कला हुन्छ त कसैसँग दौडने, कोही खेल्नमा माहिर हुन्छन् त कोही नाँच्नमा सिपालु ।
आफैमा छुट्टै कला, संस्कृति, भाषा, रिती रीवाज र दर्शन भएका नेपालीहरु यस्ता खाले प्रतिभामा फरक नहुने कुरै भएन । कक्षा १२ मा अध्ययनरत एउटी त्यस्तै अद्भुत कला र क्षमता भएकी सुन्दर युवती, जो १२६ घण्टा लगातार नाँचेर विश्व किर्तिमानी तोड्ने जमर्को गर्दैछिन् ।
धनकुटाको मनोरम वातावरणमा हुर्किएकी नेपालकी छोरी बन्दना, अहिले डाँफे झैँ नाचेर विश्वकीर्तिमान राख्ने तयारीमा छन् । त्यो उनको कला उनकै मात्रै निजी हाईन । त्यो सबै नेपालीहरुको गर्व हो, सिङ्गो देशको पहिचान अनि नेपालीहरुको पनि शान हो ।
जोसुकै ब्यक्तिले यस्तो खालको काम गर्नलाई एक आँट गर्दैनन् । आँट गरेपनि गरिहाल्न सक्दैनन् । हुन त ‘जित्नु भन्दा ठुलो कुरा हिम्मत नहार्नु हो’ भन्ने पनि गरिन्छ । तर पनि चिताएको काम सफलताका साथ फत्ते पार्नु झनै ठुलो सफलता हो, भन्ने कुरा सम्झनु पनि हाम्रो कर्तव्य हो ।
पुर्व धनकुटामा जन्मेर हाल काठमाडौंको नारायणथानमा नृत्य प्रशिक्षकको रुपमा कार्यरत बन्दना नेपाल, सानैदेखि नाँच्नमा रुची राख्थिन् । र नाँच्थिन् पनि, नाच्दा नाच्दै नाँच्नमा माहिर बन्दना अहिले आफ्नो कलालाई विश्वसामु प्रदर्शन गर्दै आफू र आफ्नो देश नेपालको थप पहिचान लेखाउने तयारीमा छन्।
गिनिज वर्ल्ड रेकर्डस प्रत्येक वर्ष प्रकासित हुने एउटा सन्दर्भ पुस्तक हो, जसम विश्व किर्तिमानहरूको सङ्कलन हुने गर्छ । सन् २००० सम्म यसलाई गिनिज बुक अफ रेकर्डस (अमेरिकामा गिनिज बुक अफ वर्ल्ड रेकर्डस) को नामले जान्ने गरिन्थ्यो । यो पुस्तक सर्वाधिक बिक्री भएको कपिराइट पुस्तकको रूपमा स्वयं एक किर्तिमानधारी पुस्तक हो । यो पुस्तक अमेरिकाको सार्वजनिक पुस्तकालयहरूबाट सर्वाधिक चोरी गरिएको पुस्तक पनि हो । यस्तो एउटा विश्व रेकर्डमा नाम लेखाउन सक्नु त फरक कुरा हो । तर त्यसमा विश्व किर्तिमानी राख्छु भनेर जमर्को गर्नु पनि छुट्टै हिम्मत भएका ब्यत्तिले मात्रै गर्न सक्छ ।
आमा गोमा नेपाल र बुवा राम नेपालको काखबाट जन्मिएकी बन्दना नेपाल अहिले नाँचको माध्यमबाट नेपालको कला र संस्कृति विश्वसामु छर्न चहान्छिन् । गिनिज बुक गिनिज बुकमा नाम लेखाउने धेरै नेपालीहरु छन्। जसमा रवी लामिछाने, अर्पन शर्मा, चन्द्र बहादुर डाँकी बढी चर्चामा छन्।
बढेको हामी महसुस गर्न पाउँछौं । माध्यामिक तहमा अध्ययनरत एक नेपालकी छोरी जो १२६ घण्टा नाँचेर विश्वसामु आफू र आफ्नो देश चिनाउन खोज्दैछिन् । त्यसको लागि उनी धेरै समय खर्चेर अत्यन्तै धेरै रुचीका साथ अभ्यास गरिरहेकी छिन् । उनका अनुसार अभ्यास नाचमा उनले १०० घण्टा पार गरिसकेकी छन्। अब २६ घण्टा थप्न सक्नेमा उनी ढुक्क देखिन्छिन्। विश्वस्त छिन् ।
विश्व किर्तिमानी पछि उनको लक्ष्य बुवाआमा गुमाएका बाल–बालिकाहरुलाई ‘बन्दना फाउन्डेसन’ नामक संस्था खोली गुणस्तरीय पठनपाठन् सहित उनीहरुको प्रतिभा उजागर गरी आफ्नो खुट्टामा उभिन सक्ने बनाउने रहेको छ ।
बन्दनाको अभियान अब उनको नीजि मात्र रहेन सम्पुर्ण नेपालीहरुको गर्वको विषय हो । त्यसैले उनको अभियानमा हामी सबै मिलेर सफल बनाउने कोशिस गरौं । हामी पनि आफ्नो ठाँउबाट सक्दो सहयोग गर्ने छौँ।